এম এ আই সজিব ॥ ঢাকা-সিলেট রেলপথের হবিগঞ্জ জেলার বাহুবল উপজেলার রশিদপুর রেলওয়ে স্টেশনের অদূর স্থান থেকে ট্রেনে কাটা অজ্ঞাত ১ ব্যক্তির লাশ উদ্ধার করেছে রেলওয়ে পুলিশ। গতকাল শনিবার দুপুর ১১টার দিকে শায়েস্তাগঞ্জ রেলওয়ে পুলিশ লাশটি উদ্ধার করে। পরে পুলিশ লাশটি ময়নাতদন্তের জন্য হবিগঞ্জ সদর আধুনিক হাসপাতালে পাঠিয়েছে। এ ব্যাপারে শায়েস্তাগঞ্জ রেলওয়ে পুলিশ ফাঁড়ির ইনচার্জ ওমর ফারুক জানান, উপজেলার রশিদপুর ও সাটিয়াজুরী রেলওয়ে স্টেশনের মধ্যবর্তী স্থান থেকে ট্রেনে কাটা অজ্ঞাতনামা এক ব্যক্তির লাশ দেখতে পেয়ে স্থানীয়রা পুলিশকে খবর দেয়। খবর পেয়ে পুলিশ লাশ উদ্ধার করে ময়নাতদন্তের জন্য হবিগঞ্জ সদর আধুনিক হাসপাতালে পাঠিয়েছে। এ ব্যাপারে একটি অপমৃত্যু মামলা হয়েছে।